Държавен вестник, бр. 19, 2015 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  19
(3) Секретарите на ВЕЕС, в т.ч. основният 
и на специализираните състави по чл. 2, ал. 2, 
т. 1, 2 и 3, са служители на щатна длъжност 
в дирекция „Превантивна дейност“.
(4) Секретарят на специализирания със-
тав по планове за управление на защитени 
територии е служител на щатна длъжност в 
дирекция „Национална служба за защита на 
природата“. 
Чл. 6. (1) Постоянни членове на основния 
състав на ВЕЕС са: 
1. директорът на дирекция „Превантивна 
дейност“, директорът на дирекция „Правно-
нормативно обслужване и обществени по-
ръчки“ на МОСВ, директорът на дирекция 
„Мониторинг и оценка на околната среда“ в 
Изпълнителната агенция по околна среда и 
началници на отдели в МОСВ; 
2. по един представител на Министерството 
на регионалното развитие и благоустройство-
то, Министерството на здравеопазването, 
Министерството на земеделието и храните и 
Изпълнителната агенция по горите;
3. в случаите по чл. 3, ал. 1, т. 2 към състава 
по т. 2 се включва и по един представител на 
Министерството на финансите и Агенцията за 
приватизация и следприватизационен контрол.
(2) Постоянни членове на МЕЕС са пред-
ставители на МОСВ, по един представител 
на: съответните регионална инспекция по 
околна среда и води и басейнова дирекция 
за управление на водите, представители на 
Министерството на финансите, Агенцията 
за приватизация и следприватизационен 
контрол, Министерството на икономиката, 
Министерството на земеделието и храните, 
Изпълнителната агенция по горите, Минис-
терството на регионалното развитие и бла-
гоустройството, Дирекцията за национален 
строителен контрол. 
(3) Постоянни членове на МК са предста-
вители на МОСВ, по един представител на: 
Министерството на регионалното развитие 
и благоустройството, Министерството на 
здравеопазването, Министерството на земе-
делието и храните, Изпълнителната агенция 
по горите, експерти по екологична оценка 
и/или специалисти по планове и програми. 
(4) Постоянни членове на специализирания 
състав по планове за управление на защите-
ни територии са представители на МОСВ и 
по един представител на: Министерството 
на земеделието и храните, Изпълнителната 
агенция по горите, Министерството на ре-
гионалното развитие и благоустройството и 
Министерството на туризма. 
(5) Членовете по ал. 1, 2, 3 и 4, с изклю-
чение на експертите по екологична оценка 
и специалистите по планове и програми по 
ал. 3, определят поименно свой заместник за 
заседанията на ВЕЕС , в т.ч. основен и специ-
ализиран състав, в случаите, когато отсъстват.
(6) Съставът по ал. 1, 2, 3 и 4 и замест-
ниците по ал. 5 се утвърждават със заповед 
на министъра.
Чл. 7. (1) Експертите по екологична оценка 
и/или специалистите по планове и програми 
са лица, избрани след проведена процедура 
по избор и отправена писмена покана от 
министъра на околната среда и водите или 
оправомощено от него длъжностно лице, от-
говарящи на критериите по ал. 2. 
(2) Експертите по екологична оценка и/
или специалистите по планове и програми са 
физически лица, които трябва да притежават:
1. висше образование с професионал-
но направление в една или сходна на нея 
област/специалност: екология, биология, 
химия, архитектура, ландшафтна архитек-
тура, транспортно строителство, подземно 
строителство, телекомуникации, хидротех-
ническо строителство, ВиК, хидрогеология и 
инженерна геология, хидроинженер, агроном, 
лесоинженер, горско стопанство, урбанизъм, 
регионално развитие и управление, география, 
геотехническо инженерство;
2. експертен опит и компетентност във:
а) изготвяне и/или прилагане на стратегии, 
планове и програми – за специалистите по 
планове и програми;
б) оценка на стратегии, планове и про-
грами – за експертите по екологична оценка.
(3) Процедурата за избор по ал. 1 стартира 
с отправяне на публична покана от минис-
търа или оправомощено от него длъжностно 
лице чрез интернет страницата на МОСВ и 
публикация в един централен всекидневник 
до експерти по екологична оценка и/или 
специалисти по планове и програми за из-
разяване на интерес за участие в състава на 
МК – специализиран състав на ВЕЕС. 
(4) Поканата по ал. 3 съдържа срок, в който 
следва да постъпят заявленията и документите 
по ал. 5, както и сроковете по процедурата 
за избор на експерти по екологична оценка 
и/или специалисти по планове и програми.
(5) Експертите по екологична оценка и/
или специалистите по планове и програми, 
отговарящи на критериите по ал. 2, изразяват 
писмено желанието си да участват в състава 
на МК – специализиран състав на ВЕЕС, 
чрез подаване на заявление до министъра в 
деловодството на МОСВ, по пощата или по 
електронен път с електронен подпис в посо-
чения в публичната покана срок и адрес. Към 
заявлението се прилагат следните документи:
1. автобиография;
2. копия на документи, удостоверяващи 
завършено висше образование и квалификация 
в областите по ал. 2, т. 1; 
3. копия на документи, доказващи експертен 
опит по ал. 2, т. 2 не по-малък от 3 години.
(6) Документите по ал. 5 се разглеждат от 
комисия, назначена със заповед на министъра 
или оправомощено от него длъжностно лице.